open-index/open-wikipedia-markdown huggingface dataset:
The Amazing Race Asia

**The Amazing Race Asia** on suositun tosi-tv-sarjan Amazing Racen spin-off-sarja. Amazing Racen "aasialaiseksi pikkuveljeksi" kutsuttu sarja käynnistyi Aasiassa marraskuussa 2006. Sarjaa esitetään Aasiassa AXN Asia -kanavalla. Sarja on saanut hyvän vastaanoton Aasiassa. Sarjan juontajana toimii kiinalais-amerikkalainen näyttelijä Allan Wu.

Sarjassa 12 kilpaparia matkustaa eri Aasian maissa voittaakseen 100 000 dollaria. Sarjan kilpailijat tulevat eri Aasian maista ja heidän tulee osata kommunikoida englanniksi. Ainoastaan Lähi-idästä ei hyväksytä kilpailijoita. Myöskään ei-aasialaisia, jotka asuvat jossakin Aasian maassa ei hyväksytä kilpailijoiksi. Ensimmäiseen tuotantokauteen ei hyväksytty kilpailijoita Japanista, mutta myöhemmin toiseen tuotantokauteen japanilaiset saivat osallistua.

## 1. tuotantokausi

Ensimmäisellä tuotantokaudella kilpailijoita oli mukana 10 ja tuotantokauden kuvaaminen kesti ainoastaan 24 päivää. Mukana oli kilpailijoita Sri Lankasta, Hongkongista, Singaporesta, Intiasta, Malesiasta, Indonesiasta, Thaimaasta ja Filippiineiltä. Tuotantokausi käsitti 13 jaksoa. Tuotantokauden aikana parit kävivät eri Aasian maissa, kuten Indonesiassa, Malesiassa, Singaporessa ja Thaimaassa. Kilpailun voittivat malesialaiset työkaverit **Zabrina ja Joe Jer**.

## 2. tuotantokausi
Toisella tuotantokaudella kilpailijoita oli myös 10 ja myös japanilaisia hyväksyttiin kilpailijoiksi. Mukana oli kilpailijoita Hongkongista, Indonesiasta, Japanista, Filippiineiltä, Thaimaasta, Malesiasta ja Singaporesta. Tuotantokauden kuvaaminen alkoi kesällä 2007. Tuotantokauden aikana parit kävivät Aasian maiden lisäksi Uudessa-Seelannissa, Saksassa, Unkarissa, Tšekissä ja Etelä-Afrikassa. Kilpailun voittivat singaporelaiset **Adrian Yap ja Cholin Low**.

## 3. tuotantokausi
Kolmannella tuotantokaudella kilpailijoita oli myös 10. Mukana oli kilpailijoita Intiasta, Etelä-Koreasta, Thaimaasta, Malesiasta, Singaporesta, Filippiineiltä ja Hongkongista. Tuotantokauden kuvaaminen alkoi kesällä 2008. Tuotantokauden aikana parit kävivät mm. Intiassa, Thaimaassa, Vietnamissa, Taiwanissa ja Omanissa. Kilpailun voittivat hongkongilaiset Vince ja Sam.

## Lähteet

## Aiheesta muualla
* Ohjelman viralliset kotisivut
Patrick Duffy

**Patrick Duffy** (s. 17. maaliskuuta 1949 Townsend, Montana, Yhdysvallat) on yhdysvaltalainen näyttelijä. Hän on näytellyt muun muassa televisiosarja *[[Dallas (televisiosarja)|Dallasin]]* Bobby Ewingin roolissa.

## Ura
Duffy näytteli *Dallasissa* vuosina 1978–1991 mutta oli välillä yhden kauden (1985–1986) sarjasta poissa. Vuosina 1991–1998 hän näytteli Frank Lambertia tilannekomediassa *[[Step by Step (televisiosarja)|Step by Step]]*. Vuonna 2006 hän näytteli Stephen Logania saippuasarjassa *[[Kauniit ja rohkeat]]*.

Duffy on toiminut ääninäyttelijänä televisiosarjoissa *[[Family Guy]]* ja *[[Justice League (televisiosarja)|Justice League]]*, joista jälkimmäisessä hän esiintyi Steve Trevorin roolissa.

## Yksityiselämä
Patrick Duffy on ollut naimisissa Carlyn Rosserin kanssa vuodesta 1974 vuoteen 2017 asti ja heillä on kaksi poikaa. Hänen uskontonsa on buddhalaisuus, johon hän kääntyi katolisuudesta.

## Lähteet

## Aiheesta muualla

*
Blood for Blood

__NOTOC__
**Blood for Blood** on yhdysvaltalainen hardcore -yhtye. Yhtye on perustettu vuonna 1995 Charlestownissa, Massachusettsissa.

Blood for Blood määrittelee itsensä *white trash hardcore [[Rock and roll|rock 'n' roll]]* -yhtyeeksi. Yhtyeen sanoitukset ovat usein nihilistisiä ja hyvin aggressiivisia.

Blood for Blood esiintyi Ilosaarirock-musiikkifestivaaleilla Joensuussa vuonna 2004.

## Jäsenet
* Rob Lind – kitara, laulu
* Ian McFarland – basso
* Neal Dike – rummut

### Entiset jäsenet
* Eric "Buddha" Medina – laulu
* Mike Mahoney – rummut
* Gina Benevides – basso
* Davey Gaitan – kitara
* Greg Dellaria – basso
* Jeremy Wooden – basso
* Josh Waters – kitara
* Jörgen Kratz

## Diskografia
### Studioalbumit
* 
* 
* 
* 
* 
* 

### 7"-vinyylit
* 
* 

### Demot
* 
* 

## Aiheesta muualla
* Levy-yhtiön sivu bändille
Teurastamo

**Teurastamo** on laitos, jossa teurastetaan tuotantoeläimiä ja jonka tarkoituksena on tuottaa lihaelintarvikkeita. Suomessa teurastetaan eläimistä useimmin sikoja, nautoja (lehmiä ja sonneja), lampaita, vuohia ja hevosia. Hevosten teurastamiseen on muutamia erikoisteurastamoja. Hevosten teurastamiseen tarvitaan myös erityislupa. Euroopan unionin jäsenyyden myötä porot pitää viedä lopetettavaksi teurastamoon.

Erityisvaatimuksia teurastukselle asettavat eräät uskonnolliset käytännöt, kuten juutalaisten košer ja muslimien halal.

## Katso myös
* Osuusteurastamo
* Teurastamo (Helsinki)

## Lähteet

## Aiheesta muualla
Orjalaiva

**Orjalaiva** on orjakaupan harjoittamista varten erityisesti rakennettu ja varustettu kuljetusalus. Orjalaivat olivat yleensä nopeita, koska ihmislasti oli heikosti säilyvä, ja voimakkaasti aseistettuja, koska Afrikan rannikot, joilta ne hakivat lastinsa olivat yleensä monella tavoin vaarallisia: paikalliset asukkaat tai orjakaupan hankintaa pääasiassa hoitaneet arabit olivat liiankin kärkkäitä harjoittamaan omaan laskuunsa rantarosvousta.

Niissä – muista poiketen – oli yleensä jykevät välilaipiot hyvin teljettyine ovineen sekä asetelineitä kaikissa hyteissä, koska mahdollisena pidettiin että joku kookas jos voimakaskin orja saattoi päästä irti kahleistaan ja yrittää kapinointia.  

Viimeiset orjalaivat rakennettiin Napoleonin aikana; orjakauppa kiellettiin ensin Englannissa pääasiassa parlamentinjäsen William Wilberforcen pitkäaikaisen ja sitkeän kampanjoinnin tuloksena. Wilberforce voitti kamppailunsa saatuaan tuekseen entisen orjalaivurin, jyrkäksi orjuuden vastustajaksi kääntyneen pastori John Newsonin, joka käytti itsestään ilmaisua *Entinen pakana ja irstailija, nykyisin Afrikan orjien palvelija*.

Viimeiset olemassa olleet isot orjalaivat myytiin eri maiden laivastoille ja niistä tehtiin sotalaivoja, mihin käyttöön ne nopeutensa ja raskaan aseistuksensa vuoksi sopivatkin hyvin. Tilaville orjakansille mahtui lisäksi runsaasti merijalkaväkisotilaita, jotka purjelaivakaudella olivatkin välttämättömiä: paitsi maahyökkäyksissä ja vihollislaivojen miehittämiseen, sotilaat olivat useimmiten myös erittäin käyttökelpoinen miehistön jatke nimenomaan kannella tapahtuvassa laivan käsittelyssä.

## Kirjallisuutta
* Alex Haley: Erään orjakauppiaan elämä – kuvaus pappi John Newsonin, entisen orjakauppiaan, elämästä ja kääntymyksestä orjakaupan vastustajaksi
* John Masefield: Elävä Ned – seikkailuja Kuolleen Nedin rannikolla
Sokeanäkö

**Sokeanäkö** on harvinainen aivokuoren vaurion takia sokeutuneilla tavattu ilmiö, jossa henkilö pystyy sokeudestaan huolimatta arvioimaan erinomaisella tarkkuudella esineiden ominaisuuksia ja sijainnin.

## Tutkimuksia

Tutkija Anthony Marcel kuvasi high speed -kameralla sokeanäköön kykeneviä samalla, kun he tarttuivat pöydällä oleviin esineisiin. Tutkimuksen tulokset osoittivat liikkeiden tarkkuuden. Tutkijat ovat erimielisiä siitä, mikä mahdollistaa sokeanäön. Osa tutkijoista uskoo sokeanäköön pystyvillä olevan hieman toimivaa näköaivokuorta ja osa taas on sitä mieltä, ettei sokeanäköön tarvita lainkaan näköaivokuorta.

Yhdysvaltalaisessa Ricen yliopistossa tehty koe viittaa siihen, ettei näköjärjestelmän keskeinen osa, V1-näköaivokuori, ole täysin välttämätön näköhavainnon synnyssä. Kokeessa normaalisti näkevien koehenkilöiden näköaivokuori lamaannutettiin sähkömagneettisella pulssilla. Samaan aikaan kuvaruudulla väläytettiin yksinkertaisia testikuvia, joista piti sanoa, onko palkki vaaka- vai pystysuuntainen, tai toisessa koesarjassa, minkä värinen piste on. Koehenkilöt kertoivat. etteivät nähneet mitään, mutta kun he arvasivat esimerkiksi palkin suunnan, arvaus meni oikein 75 prosenttia arvauksista. Satunnaisesti arvaamalla luvun pitäisi olla vain 50 prosenttia. Koe ei selitä, miten näköhavainto syntyy ilman aivokuorta, mutta jonkinlainen alkeellinen järjestelmä aivoissa näyttäisi olevan. Sen kautta syntyvä näköhavainto näyttää erottavan sekä suunnan että värit. Merkittävää tässä on se, että havainto ei ole tietoinen.

## Katso myös
* Riddochin ilmiö

## Lähteet
*
### Viitteet
Chantal Groot

**Chantal Groot** (s. 19. lokakuuta 1982, Amsterdam, Pohjois-Hollanti), on alankomaalainen uimari, joka on erikoistunut perhosuintiin ja vapaauintiin.  Kesäolympialaisissa 2000 Groot ui Alankomaiden joukkueen jäsenenä 4&nbsp;×&nbsp;100 metrin vapaauintiviestin alkuerissä, mutta finaalissa hänet korvasi Inge de Bruijn. Finaalissa joukkue ui hopealle (joukkueella de Bruijn, Thamar Henneken, Wilma van Rijn, ja Manon van Rooijen). Groot sai kuitenkin hopeamitalin, koska oli auttanut joukkueensa jatkoon alkueristä.  

Kesäolympialaisissa 2004 Groot ui pronssia Alankomaiden joukkueen jäsenenä 4&nbsp;×&nbsp;100 metrin vapaauintiviestissä, lisäksi joukkueessa uivat de Bruijn, Marleen Veldhuis, ja Inge Dekker. 

## Aiheesta muualla

Groot zwemkroniek.comissa (hollanniksi)
Khalifa ibn Hamad Al Thani

**Khalifa ibn Hamad Al Thani** (; 1930 tai 1932 Doha, Qatar – 23. lokakuuta 2016) oli Qatarin emiiri vuodesta 1972 vuoteen 1995 saakka.

Hän kaappasi vallan serkultaan verettömässä vallankaappauksessa vuonna 1972, ja menetti sen toisessa kaappauksessa 23 vuotta myöhemmin, kun vuonna 1995 hänen poikansa Hamad ibn Khalifa kaappasi vallan. Syrjäyttämisensä jälkeen Khalifa asui Ranskassa ja palasi Qatariin 2004. 

## Lähteet
Anna Karina

**Anna Karina** (oik. **Hanne Karin Blarke Bayer**, 22. syyskuuta 1940 Kööpenhamina, Tanska – 14. joulukuuta 2019 Pariisi, Ranska) oli tanskalaissyntyinen ranskalainen näyttelijä, elokuvaohjaaja ja laulaja.

Anna Karina aloitti uransa Tanskassa muun muassa kabaree-esityksissä, mainoksissa ja lyhytfilmeissä. Hän muutti Pariisiin vuonna 1958 ja työskenteli mallina, kunnes ohjaaja Jean-Luc Godard löysi hänet. Heidän ensimmäinen yhteinen elokuvansa oli *Pikku sotilas* (1960). Godard oli tarjonnut Karinalle osaa elokuvassa *[[Viimeiseen hengenvetoon]]* (1960), mutta hän torjui sen riisuutumiskohtauksen vuoksi. Karina esiintyi seitsemässä Godardin elokuvassa, kuten *[[Nainen on aina nainen]]* (1961) ja *Laittomat* (1964). Hänen uransa ei kuitenkaan rajoittunut Godardin elokuviin, vaan hän näytteli myös muiden ohjaajien elokuvissa. Karina ohjasi oman ensimmäisen ohjaustyönsä *Vivre Ensemble* vuonna 1973 ja käsikirjoitti elokuvan *Last Song*. Hän oli suosittu myös laulajana.

Karinan näkemyksen mukaan Ranskan uusi aalto "edusti vapautta ajatuksissa, puheissa, kaikessa tekemisessä. Tietty huolettomuus. Elokuvat olivat älyllisiä, mutta eivät opettavaisia."

Karina julkaisi myös kolme romaania ja teki useita levyjä. Nimen Anna Karina hänelle keksi Coco Chanel, kun hän toimi valokuvamallina ja mainoksissa ennen näyttelijäuraansa." Anna Karina ja Jean-Luc Godard olivat naimisissa 1961–1965.

## Filmografia
### Näyttelijänä
* Pikku sotilas (Le Petit soldat, 1960)
* Ce soir ou jamais (1960)
* Le Soleil dans l'oeil (1961)
* Nainen on aina nainen (Une Femme est une femme, 1961)
* Elää elämäänsä (Vivre sa vie, 1962)
* Shéhérazade (1963)
* Lemmenkaruselli (La Ronde, 1964)
* Kuinka nainen vietellään tuokiota lyhyemmässä ajassa (De l'amour, 1964)
* Laittomat (Bande à part, 1964)
* Hullu Pierrot (Pierrot le fou, 1965)
* Alphavile (1965)
* Nunna (La Religieuse, 1966)
* Made in USA (Made in U.S.A., 1966)
* Lamiel (1967)
* Magus – kohtalon leikkiä (The Magus, 1968)
* Mikael kapinallinen (Michael Kohlhaas – der Rebel, 1969)
* Melissa, (Justine, 1969)
* Kuuma raja (Before Winter Comes, 1969)
* Rendez-vous – kohtaaminen (Rendez-vous à Bray, 1971)
* Leipää ja suklaata (Pane e cioccolata, 1973)
* Aivan kuin kotona (Olyan mint otthon, 1978)
* The Treasure Island (1985)
* Käy kohti pimeää (L'oeuvre au noir, 1988)
* Totuus Charliesta (The Truth About Charlie, 2002)
* Moi César, 10 ans 1/2, 1m39 (2003)

### Ohjaukset
* Vivre Ensemble (1973)
* Victoria (2007)

## Kirjalliset teokset
* *Golden City*, Paris, Olivier Orban (1983)
* *On n'achète pas le soleil*, Paris, Ramsay (1988)
* *Jusqu'au bout du hasard*, Paris, Grasset (1998)

## Diskografia
* *[[Une histoire d'amour (albumi)|Une histoire d'amour]]* (2000)
* *[[Chansons de films]]* (2004)
* "Belle" kappale Alif Treen albumilla *[[French Cuisine]]* (2006)

## Lähteet

## Aiheesta muualla

*
*
*Anna Karinan muistokirjoitus Helsingin Sanomissa
Käärmeenkantaja (albumi)

**Käärmeenkantaja** on Miljoonasateen yhdeksäs studioalbumi. Se julkaistiin 26. syyskuuta 1994.

*[[Rumba (lehti)|Rumba]]*-lehden kriitikot äänestivät levyn vuoden 1994 kuudenneksi parhaaksi suomalaisalbumiksi. *Helsingin Sanomien* Jukka Hauru piti albumia parhaana Miljoonasateena pitkään aikaan, vaikka totesikin rujojen ja katkeranoloisten sanoitusten olevan paikoin ristiriidassa musiikin kanssa, joka hänestä on ”samaa jollottavaa Suomirockhumppaa”.

## Kappaleet
Kaikki kappaleet on sanoittanut Heikki Salo ja sovittanut Miljoonasade.

#
#
#
#
#
#
#
#
#
#
#
#
#
#

## Kokoonpano
* Olli Heikkinen
* Jarmo Hovi
* Ari Laaksonen
* Matti Nurro
* Heikki Salo

### Vierailevat muusikot
* Matti Laukkarinen – piano
* Heikki Keskinen, Matti Lappalainen, Antero Priha, Sami Pöyhönen, Hannu Saarinen, Jukka Tuovinen – Kallio Horns
* Kari Lindstedt, Mikko Pesonen, Mauri Pietikäinen, Seppo Rautasalo – jousikvartetti
* Kaija Kärkinen, Stiina Tarvonen, Annica Wiklund – taustalaulu

### Tuotanto
* Ari Laaksonen – äänittäjä (Kuokkalan kartano)
* Dan Tigerstedt – äänittäjä, miksaaja (Finnvox)
* Pauli Saastamoinen – masteroija (Finnvox)
* Riitta Sourander – kuvat
* Birgit Pulkkinen – layout
* Timo Lindström – vastaava tuottaja

## Lähteet

## Aiheesta muualla
* ''Käärmeenkantaja'' discogs.com -sivsutolla
Monacon Grand Prix 1955

**Monacon Grand Prix 1955** oli Formula 1 -sarjan osakilpailu, joka ajettiin 22. toukokuuta 1955 Monacossa. Kilpailun voitti ranskalaiskuljettaja Maurice Trintignant, jolle voitto oli kauden ensimmäinen. Jean Behra ja Cesare Perdisa jakoivat kolmannen sijan ja molemmat saivat 2 MM-pistettä.

Alberto Ascari oli 81. kierroksella siirtymässä kilpailun johtoon, kun hän ajoi öljyiseltä radalta ulos ja syöksyi satama-altaaseen. Hän nousi pintaan vain pieniä ruhjeita saaneena, mutta kilpailu jäi Ascarin viimeiseksi MM-osakilpailuksi, sillä hän kuoli toisessa onnettomuudessa neljä päivää myöhemmin.

## Tulokset

## Muuta
* Paalupaikka: Juan Manuel Fangio &ndash; 1.41,1
* Nopein kierros: Juan Manuel Fangio &ndash; 1.42,4
* Eugenio Castellotin ja Cesare Perdisan ensimmäinen palkintosija
* Maurice Trintignantin ensimmäinen voitto.

## Lähteet
Indianapolis 500 1955

**Indianapolis 500 1955** oli Formula 1 -sarjan osakilpailu, joka ajettiin 30. toukokuuta 1955 Indianapolis Motor Speedway -radalla. Kilpailun voitti Bob Sweikert.

## Tulokset

## Muuta
* Paalupaikka: Jerry Hoyt &ndash; 1.04,27 
* Nopein kierros: Bill Vukovich &ndash; 1.03,67

## Lähteet
Belgian Grand Prix 1955

**Belgian Grand Prix 1955** oli Formula 1 -sarjan osakilpailu, joka ajettiin 5. kesäkuuta 1955 Spa-Francorchamps'n radalla. Kilpailun voitti Juan Manuel Fangio, jolle voitto oli kauden toinen.

## Tulokset

## Muuta
* Paalupaikka: Eugenio Castellotti &ndash; 4.18,1
* Nopein kierros: Juan Manuel Fangio &ndash; 4.20,6

## Lähteet
Hollannin Grand Prix 1955

**Hollannin Grand Prix 1955** oli Formula 1 -sarjan osakilpailu, joka ajettiin 19. kesäkuuta 1955 Zandvoortin radalla. Kilpailun voitti Juan Manuel Fangio, jolle voitto oli kauden toinen.

## Tulokset

## Muuta
* Paalupaikka: Juan Manuel Fangio &ndash; 1.40,0
* Nopein kierros: Roberto Mieres &ndash; 1.48,3

## Lähteet
Britannian Grand Prix 1955

**Britannian Grand Prix 1955** oli Formula 1 -sarjan osakilpailu, joka ajettiin 16. heinäkuuta 1955 Aintreen radalla. Kilpailun voitti Stirling Moss, jolle voitto oli kauden ensimmäinen.

## Tulokset

## Muuta
* Paalupaikka: Stirling Moss &ndash; 2.00,4
* Nopein kierros: Stirling Moss &ndash; 2.00,4

## Lähteet
Italian Grand Prix 1955

**Italian Grand Prix 1955**  11. syyskuuta 1955 Monzan radalla. Kilpailu oli kauden viimeinen, ja sen voitti Juan Manuel Fangio, jolle voitto oli kauden neljäs.

## Tulokset

## Muuta
* Paalupaikka: Juan Manuel Fangio &ndash; 2.46,5
* Nopein kierros: Stirling Moss &ndash; 2.46,9
* Giuseppe Farinan viimeinen osakilpailu.
* Arzani-Volpini -tallin ainoa osakilpailu.
* Luigi Piottin ensimmäinen osakilpailu.

## Lähteet
August (yhtye)

**August** on vuonna 1997 perustettu kälviäläinen yhtye. Kuulasta, kitaravetoista poppia soittava yhtye sai kiitosta jo alkuvuosinaan persoonallisesta soundista. Matkan varrella yhtyeen yhä tärkeämmäksi motiiviksi on kirkastunut hengellinen työnäky. Laulujen sanat pohjautuvatkin usein kristilliseen toivoon.

Yhtyeen alkuperäisjäseninä vaikuttivat Juha Niemi, Sami Klapuri, Esa Klapuri ja Sebastian Björklund, joista viimeksi mainittu joutui jättämään yhtyeen jo alkuvuodesta 1998. Hänen tilalleen tuli Tuomo Vuolle. Lisäksi vuonna 2001 yhtyeeseen liittyi Juhana Niemelä.

Vaikka yhtye on sen jäsenille harrastus, on August keikkaillut säännöllisesti alusta alkaen.

## Jäsenet

*Esa Klapuri (laulu,akustinen kitara)
*Juha Niemi (rummut)
*Juhana Niemelä (kitara,laulu)
*Sami Klapuri (sähköbasso)
*Tuomo Vuolle (kitara,laulu)

## Julkaisut

*Matka -EP 1998
*Syvät vedet -albumi 2003
*Kivi -single 2007
*Ennen kesää -albumi 2008
*Villi Muuli -albumi 2011

## Aiheesta muualla
*http://www.augustit.net
Chris Sandy

**Chris Sandy** (28. elokuuta 1978 Yhdysvallat – 23. marraskuuta 2006 Elimäki, Suomi) oli yhdysvaltalainen koripalloilija, joka pelasi muun muassa Kouvolan Kouvoissa.

Yhdysvaltoissa Chris Sandy pelasi muun muassa Harlem Globetrottersissa. Syksyllä 2006 hän pelasi ensimmäisen kautensa Euroopassa, Kouvolan Kouvoissa. Sandy menehtyi auto-onnettomuudessa Elimäellä 23. marraskuuta 2006. Hän oli ohittamassa edellä ajanutta ajoneuvoa, kun hän törmäsi vastaantulevaan autoon.

## Lähteet
Poikapainia ja digitaalidaameja

**Poikapainia ja digitaalidaameja** on suomalaisen Miljoonasade-yhtyeen kymmenes studioalbumi, joka julkaistiin maaliskuussa 1996. Se äänitettiin syksyllä 1995 Hankasalmen Blue Velvet -studiolla, sekä miksattiin Finnvoxilla tammikuussa 1996.

Albumi ylsi Suomen virallisen listan sijalle 9.

## Kappaleet
Kaikki kappaleet sanoittanut Heikki Salo ja sovittanut Miljoonasade.

#  (säv. Olli Heikkinen)
#  (säv. Heikki Salo)
#  (säv. Jarmo Hovi)
#  (säv. Olli Heikkinen)
#  (säv. Jarmo Hovi)
#  (säv. Heikki Salo)
#  (säv. Ari Laaksonen)
#  (säv. Olli Heikkinen)
#  (säv. Matti Nurro)
#  (säv. Ari Laaksonen)
#  (säv. Matti Nurro)
#  (säv. Heikki Salo)
#  (säv. Olli Heikkinen)
#  (säv. Matti Nurro)

* Albumin multimedia-osiolla lisäksi myös musiikkivideona seuraava 15. kappale "Rocktopus".

## Tuotanto
* Dan Tigerstedt – äänittäjä, miksaaja
* Otto Donner – masteroija (DER-studio, tammikuu 1996)
* Marco Pajari – kannen kuvat (Tietovalta Oy), sisäkannen kuvat
* Sanni Sorma – sisäkannen kuvat
* Neo-Geo Oy – kannen suunnittelu ja toteutus
* Tietovalta Oy – Rocktopus-multimediaohjelma
* Timo Lindström – vastaava tuottaja

### Rocktopus-multimediaohjelma
* Tanu-Matti Tuominen – tuottaja
* Marco Pajari – graafinen suunnittelu, kuvittaja, animoija
* Sanni Sorma – kuvittaja, animoija
* Miljoonasade – käsikirjoitus
* Tietovalta – käsikirjoitus
* Kati Härkönen – animoija
* Kai Lappalainen – 3D-animaatio, videotyöt (Graal Oy)
* Esa Alhola – 3D-animaatio, videotyöt (Graal Oy)
* Dani Linna – äänisuunnittelija
* Tommi Tikka – Video (Wave)
* Jan-Peter Nowak – koostaja
* Jan-Peter Nowak – ohjelmoija
* Jari Rankela – ohjelmoija
* Jari Tuovinen – ohjelmistokoordinaattori

Rocktopus-ohjelmaa ovat tukeneet Suomen Posti Oy, Valmet Automation ja Warner Music Finland / Fazer Records

## Lähteet

## Aiheesta muualla
* Poikapainia ja digitaalidaameja Discogsissa
Musta pää

**Musta pää** oli nimimerkki, jolla Juha-Pekka Raeste ja Pekka Nurminen kirjoittivat pakinoita 1980-luvun lopulla Ylioppilaslehteen ja 1990-luvun alussa Helsingin Sanomien Kuukausiliitteeseen.

Raeste työskentelee nykyään Helsingin Sanomien talouden ja politiikan toimittajana. Nurminen on Euroopan parlamentin institutionaalisen yhteistyön yksikön päällikkö.

## Lähteet
Ermanno Wolf-Ferrari

**Ermanno Wolf-Ferrari** (synt. **Ermanno Wolf**, 12. tammikuuta 1876, Venetsia – 21. tammikuuta 1948, Venetsia) oli italialainen säveltäjä, jonka tunnetuimpia teoksia ovat koomiset oopperat *[[I quattro rusteghi]]* () (1906) ja *[[Il segreto di Susanna]]* () (1909). Monet hänen suosituimmista teoksistaan pohjautuivat Goldonin ja Molièren näytelmiin. Ermanno Wolf syntyi Venetsiassa saksalaissyntyisen isän ja italialaisen äidin perheeseen. Hän liitti äitinsä tyttönimen – Ferrari – omaan sukunimeensä vuonna 1895. Wolf-Ferrarin taidemaalari-isä lähetti poikansa Roomaan opiskelemaan kuvataiteita. Sieltä Ermanno matkusti Müncheniin, jossa hän päätti keskittyä musiikkiin Josef Rheinbergerin oppilaana. Hän kirjoitti ensimmäiset teoksensa Münchenissä 1890-luvulla.

Wolf-Ferrarin oopperat ovat italiankielisiä lukuun ottamatta saksankielistä oopperaa *Das Himmelskleid*. Hänen teoksissaan on kuultavissa italialaisten mestarien lisäksi saksalaisen romantiikan ja Wagnerin vaikutusta.

## Ermanno Wolf-Ferrarin oopperat
**Cenerentola* - 1900
**Le donne curiose* - 1903
**[[I quattro rusteghi]]* - 1906
**[[Il segreto di Susanna]]* - 1909
**[[I gioielli della Madonna]]* ()* - 1911
**L'amore medico* 1913
**Gli amanti sposi* - 1916
**Das Himmelskleid* - 1925
**Sly* - 1927
**La vedova scaltra* - 1931
**Il campiello* - 1936
**La dama boba* - 1939
**Gli dei a Tebe'' - 1943

## Lähteet
Priscilla, aavikon kuningatar

**Priscilla – aavikon kuningatar** (*The Adventures of Priscilla* tai vaihtoehtoisesti *Queen of the Desert*) on australialaisen Stephan Elliotin käsikirjoittama ja ohjaama road movie kolmen drag-artistin matkasta Australian erämaan halki. Sydneystä käynnistyvän matkan päämääränä on syrjäinen Alice Springs, jossa ryhmän on tarkoitus esiintyä. Kulkuvälineenä heillä on Priscillaksi nimetty bussi, josta tulee matkan ajaksi Bernadetten (Terence Stamp), Tickin (Hugo Weaving) ja Adamin (Guy Pearce) koti.

Elokuva palkittiin parhaasta pukusuunnittelusta Oscar-palkinnolla vuonna 1994. Puvustuksen tekivät Lizzy Gardiner ja Tim Chappel.

## Näyttelijät

Lähde: 

## Lähteet

## Aiheesta muualla
* 
* 
* 
*
Vuoristosairaala

**Vuoristosairaala** (*Die Schwarzwaldklinik*) on saksalainen draamasarja. Televisiokanava ZDF tuotti sarjaa vuosina 1985–1989 yhteensä 73 jaksoa.

Sarjan keskiössä ovat Schwarzwaldissa sijaitseva sairaala, sen henkilökunta ja vaihtuvat potilaat. Varsinainen päähenkilö on Klausjürgen Wussowin esittämä professori Klaus Brinkmann, joka sarjan alussa muuttaa takaisin lapsuusmaisemiinsa johtamaan sairaalaa sen ylilääkärinä. Professori Brinkmannin ja hänen perheensä yksityiselämä ja arki saavat sarjassa eniten huomiota.

*Vuoristosairaala* on *[[Derrick]]in* ohella yksi kansainvälisesti menestyneimpiä saksalaissarjoja. Suomessa Yleisradio esitti sarjan heti tuoreeltaan 1980-luvun lopussa, ja toinen uusintakierros alkoi tammikuussa 2009. Vuonna 2005 valmistui sarjan jatkoksi kaksi televisioelokuvaa, jossa sarjan päänäyttelijät vielä kerran kohtasivat. 

## Rooleissa
* Klausjürgen Wussow: professori Klaus Brinkmann
* Gaby Dohm: sisar Christa Mehnert, myöhempi tohtori Christa Brinkmann
* Sascha Hehn: tohtori Udo Brinkmann, professori Brinkmannin poika
* Andreas Winterhalder: Benjamin Brinkmann
* Ilona Grübel: Dr. Katharina Gessner
* Angelika Reißner: Angela "Angie" Gessner
* Karin Hardt: Haushälterin Käti 
* Evelyn Hamann: taloudenhoitajatar Carsta Michaelis
* Olivia Pascal: Carola Reißner
* Eva Maria Bauer: ylihoitaja Hildegard Zeisig
* Jochen Schroeder: Pfleger Michael "Mischa" Burgmann
* Barbara Wussow: Schwester Elke/ Elke Brinkmann
* Karin Eckhold: Fräulein Karin Meis
* Alf Marholm: Verwaltungsdirektor Alfred Mühlmann
* Karl Walter Diess: Dr. Gerhard Schäfer
* Horst Naumann: Dr. Horst Römer
* Volker Brandt: Dr. Werner Schübel
* Herbert Tennigkeit: Dr. Laudann
* Christian Kohlund: Prof. Alexander Vollmers
* Knut Hinz: Dr. Borsdorf
* Franz Rudnick: Dr. Gerd Wolter
* Verena Peter: Dr. Karin Plessers
* Heidelinde Weis: Dr. Elena Bach
* Anja Kruse: Claudia Schubert
* Wolfgang Wahl: Wolfgang Pohl
* Raimund Harmstorf: Florian Brinkmann
* Hannelore Elsner: Maria Rothenburg
* Beatrice Kessler: Theres Rothenburg

## Lähteet

## Aiheesta muualla
* 
* ZDF:n sivuilla 
* Yksityiset fanisivut
Jääportit

**Jääportit** on Kellon kaupunginosassa Oulussa vuonna 1997 perustettu suomalainen dungeon synth-yhtye. Sen jäseniin kuuluu Tuomas M. Mäkelä, joka luo Jääporttien musiikkia lähinnä syntetisaattorilla, kitaralla ja koneilla. Jääportit on julkaissut viisi kokopitkää albumia, joista viimeisin albumi, *[[Jääportit (albumi)|Jääportit]]*, julkaistiin helmikuussa vuonna 2018.

## Diskografia
### Albumit
* *[[Kauan koskematon]]* (1999)
* *[[Uumenissa]]* (2004)
* *[[Avarrus]]* (2006)
* *[[Voimasuo]]* (2009)
* *[[Jääportit (albumi)|Jääportit]]* (2018)

### Muut julkaisut
* *Halki lumisen metsän* (1998), omakustannedemo)
* *Sonic Visions of Middle-Earth* (2005, kappale "Sydänyön samooja syvällä unten mailla ja metsien soilla")
* *[http://en.wikipedia.org/wiki/My_Own_Wolf:_A_New_Approach My Own Wolf: A New Approach to Ulver]* (2008, kappale "Gnosis")
* *Field Recordings Compilation Vol. I* (2009, kappale "Autius")
* *YOGSOTHERY – Gate I: Chaosmogonic Rituals Of Fear* (2010, kappale "Kuihtuman henkivi")

## Aiheesta muualla
* Jaaportit.net - virallinen sivusto 
* 
* Jääportit Desibeli.netissä
* Youtube-kanava
Propel

**Propel** on PHP-ohjelmointikielelle toteutettu olio-relaatiokuvaus, ORM- (*Object-Relational Mapping*) järjestelmä.

Propel:in avulla sovelluksen tietokantaoperaatioita voidaan automatisoida ja tehdä tietojen käsittely (myös tietokannan tasolla) puhtaasti olio-ohjelmoinnin keinoin. Propel mahdollistaa olioiden tietojen ns. CRUD-operaatiot (*Create, Retrieve, Update, Delete*) ilman sovelluskehittäjän tarvetta rakentaa itse olioiden tietojen tallentamismekanismeja, jotka vaativat yleensä suuren joukon SQL-kielisiä lausekkeita. Propel tarjoaa automaattiset olioiden käsittelytoiminnot käyttäen XML-muotoisia *mapping*-tiedostoja. Mapping-tiedostojen avulla olioiden jäsenmuuttujat voidaan sitoa niitä vastaaviin tietokantataulujen kenttiin. Perusidealtaan Propel muistuttaa täten Java-kielelle toteutettua Hibernate-ORM-sovelluskehystä. 

Propel käyttää toiminnassaan hyväkseen Phing- työkalua sekä versiossa 1.2 Creole-tietokanta-abstraktiopakettia ja uudemmasta versiosta 1.3 alkaen PHP:n PDO-tietokanta-abstraktiomallia. 
 
## Aiheesta muualla
*Propel-kotisivut 
*Creole 
*Phing 
*PHP PDO
Vuoristolääkäri

**Vuoristolääkäri** (*Der Bergdoktor*) on saksalais-itävaltalainen televisiosarja. Sarjaa tehtiin vuosina 1992–1999 tasan sadan jakson verran. Suomessa sarjan on esittänyt Yleisradio kahteen otteeseen. Sarjan tapahtumat sijoittuvat kuvitteelliseen Sonnensteinin kylään Tirolissa. Pääasiallisena kuvauspaikkana toimi noin 40 kilometriä Innsbruckista länteen sijaitseva Wildermieming. Televisioyhtiö ZDF on tuottanut vuodesta 2008 lähtien *Vuoristolääkärin* uusintaversiota. Kuudennentoista tuotantokauden jaksot alkoivat 29.12.2022. Tapahtumat sijoittuvat pieneen Ellmaun kylään Tirolissa. "Vuoristolääkärin" talo on avoinna matkailijoille.

## Rooleissa
*Dr. Thomas Burgner - Gerhart Lippert
*Dr. Pankraz Obermayr - Walther Reyer
*Franzi Pirchner - Enzi Fuchs
*Maximilian "Maxl" Burgner - Manuel Guggenberger
*Dr. Sabina Spreti - Anita Zagaria
*Rosi - Jutta Speidel
*Markus Graf Brauneck - Klaus Wildbolz
*Alexandra Gräfin Brauneck - Michaela May
*Traudl - Carin C. Tietze
*Rica Althäuser - Winnie Markus
*Rufus Staudinger - Werner Asam
*Herr Konrad - Herbert Fux
*Julia Burgner - Anna Patterer
*Christl Wild - Michaela Heigenhauser
*Johannes - Dennis Gerbel
*Anna Pölz - Margot Mahler
*Xaver Zirngiebel - Georg Marischka
*Waltraud Zirngiebel - Diana Körner
*Pfarrer Hauberer - Rolf Castell
*Elfriede Angerer - Ingeborg Schöner
*Alois Angerer - Gerhard Riedmann
*Luis - Hermann Giefer
*Gendarm Gilch - Maxl Graf
*Dr. Justus Hallstein - Harald Krassnitzer
*Lisa Brunner - Janina Hartwig
*Oliver Köhler - Sebastian Mayr
*Paul Reuther - Siemen Rühaak 

## Lähteet

## Aiheesta muualla
* http://www.tvsi.de/arztserien/bergdoktor.php  
* http://www.familie-im-web.de/familie/cyberserien/d/der_bergdoktor/index.html 
*
*Der Bergdoktor-Spoiler
Pekka Kejonen

**Pekka Antti Aunus Kejonen** (18. heinäkuuta 1941 Kuopio – 10. syyskuuta 2020 Vilppula) oli suomalainen runoilija, kirjailija ja jazz-muusikko. Häntä pidetään suomalaisen beat-kirjallisuuden isänä. Kejosen taiteilijanura alkoi Kuopiossa 1960-luvulla, millä vuosikymmenellä hän saavutti myös suurimman suosionsa. Hän kertoi lopettaneensa esikoisteoksensa *Jamien* (1963) ilmestyttyä jazzmuusikon hommat ja keskittyneensä kirjoittamiseen. 

## Elämä ja teokset
Kejosta voidaan pitää itseoppineena, sillä hän oli käynyt vain kolme luokkaa oppikoulua. Kirjailijan polulla hänellä oli pätevät opettajat; Jorma Korpela, Olavi Siippainen ja Tuomas Anhava. Kejonen on kuitenkin todennut, että kirjoittamaan oppii vain kirjoittamalla.

Kejonen harrasti jazzia, perhokalastusta ja elokuvia (Buñuel, Peckinpah), mikä näkyy myös hänen tuotannossaan. Hänen lyriikkansa on useimmiten lyhyttä, aforismimaista ja kiteyttävää. Muista runoilijoista Kejonen nostaa esille muun muassa Anna Ahmatovan ja Sylvia Plathin, joiden tuotantoja hän pitää loistavina. Kejonen kertoo ymmärtävänsä jälkimmäisen ahdistuksen ja itsemurhan. Hänestä Plath ei kyennyt avautumaan edes runoudessaan.

Kirjailijanuransa alkaessa Kejonen otettiin vastaan kapinoivan nuorison tulkkina, ja hänen romaaneissaan esiintyy omapäistä ironiaa.

Kejosen perheeseen kuului vaimo Kirsti (o.s. Edelmann), ja hänellä on ensimmäisestä avioliitostaan 1960-luvulla syntynyt poika, Petri Kejonen. Pekka Kejonen asui tamperelaislähtöisen vaimonsa kanssa Utsjoella 1980- ja 1990-luvulla, ja sieltä he muuttivat vuonna 2000 Vilppulaan.

## Tuotanto
### Runot
* 
* 
* 
* 
* 
* 
* 
* 
* 
* 
* 
* 
* 

### Proosa
* 
* 
* 
* 
* 

### Muut teokset
* 
* 
* 
* 
* 
* 

Kejonen kirjoitti lisäksi kirjallisuusarvosteluja *[[Kansan sana]]an*, *[[Kansan uutiset|Kansan uutisiin]]* ja *[[Parnasso]]on* sekä musiikkiarvioita *Jazzrytmit*-lehteen ja kolumneja *Urheilukalastaja*-lehteen. Aktiivisin lehtikirjoittamisen aika oli kuitenkin 1960-luvulla ja 1990-luvun lopulla Kejonen kirjoitti vain kahteen viimeksi mainittuun lehteen.

## Palkintoja
* Valtion kirjallisuuspalkinto 1967
* Valtion taiteilijaeläke 1979
* Lapin läänin taidepalkinto 1992
* Minna-palkinto 1967 ja 1985
* Runeberg-palkintoehdokas 1991
* Savonia-palkintoehdokas 1991, 1998 ja 2000
* Savonia-palkinto 2001 
* Tampereen kaupungin kirjallisuuspalkinto 2005 ja 2008 
* Vuoden aforismikirja 2010 
* Eeva-Liisa Manner -runopalkinto 2011 

## Lähteet
Secret (albumi)

**Secret** on Ayumi Hamasakin kymmenes studioalbumi, julkaistiin 29. marraskuuta 2006.

Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat eroavat toisistaan.

Albumilta on julkaistu singlet *Startin' / Born To Be...* ja *BLUE BIRD*.

## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 
# 

### DVD
# Startin' ＜video clip＞
# Born To Be... ＜video clip＞
# BLUE BIRD ＜video clip＞
# Beautiful Fighters ＜video clip＞
# JEWEL ＜video clip＞
# 1 LOVE ＜video clip＞
# momentum ＜video clip＞
# Startin' ＜making clip＞
# Born To Be... ＜making clip＞
# BLUE BIRD ＜making clip＞
# Beautiful Fighters ＜making clip＞
# JEWEL ＜making clip＞
# 1 LOVE ＜making clip＞
# momentum ＜making clip＞

## Katso myös
* Ayumi Hamasakin diskografia

## Lähteet
Instanssi-luolasto

**Instanssi-luolasto** tai useimmiten pelkästään **instanssi** () on erityinen massiivisissa monen pelaajan verkkoroolipeleissä käytettävä pelialue.
Instanssi on pelimaailmasta (*open world*) erillinen pelialue, jonne pelaaja menee yksin tai oman ryhmänsä kanssa. Jokaiselle pelaajaryhmälle luodaan oma instanssi-luolastonsa, johon pääsevät vain oman ryhmän pelaajat. Yhdessä tietyssä instanssissa on samat paikat ja useimmiten samat vastustajat. Luolaston pomojen ja loppuvastustajan voittaminen antaa tavarapalkintoja (*drops*).

Instanssit vaativat yleensä myös tiimityötä. Ryhmässä on oltava mukana yleensä ainakin parantaja ja "tankki", joka ottaa vastaan vihollisen iskut ja pitää viholliset paikallaan ja antaa muille mahdollisuuden tehdä vahinkoa.

Instansseja käytetään muun muassa *[[RuneScape]]*- ja *[[World of Warcraft]]* -videopeleissä. *World of Warcraftin* instanssiluolastoissa ryhmä suorittaa eräänlaisen pienen tarinan mennessään luolastoa läpi. Raid-instanssit ovat vähintään kymmenen hengen luolastoja, joissa vastukset ovat haastavampia, mutta niiden jättämät varusteetkin ovat huomattavasti parempia. Instansseissa voi olla korkeintaan 40 pelaajaa.
Secret

**Secret** voi tarkoittaa ainakin seuraavia asioita:

## Musiikki
* ''Secret'', Ayumi Hamasakin vuonna 2006 julkaistu albumi 
* ''Secret'', Koda Kumin albumi
* ”Secret”, Madonnan vuonna 1994 julkaistu single
* ”Secret”, Maki Gotōn single
* ”Secret”, Maroon 5 -yhtyeen *[[Songs About Jane]]* -albumilla oleva laulu
* ”Secret”, Orchestral Manoeuvres in the Dark -yhtyeen *[[Crush (albumi)|Crush]]*-albumilla oleva laulu
* Secret, eteläkorealainen yhtye

## Elokuvat ja televisio
* ''Secret'', eteläkorealainen televisiosarja
* ''The Secret'', vuoden 2006 dokumenttielokuva
* ''The Secret'', vuoden 2007 kauhuelokuva

## Katso myös
* The Secret, Rhonda Byrnen kirja vuodelta 2006
* Salaisuus.
Svendborg

**Svendborg** on Tanskassa Etelä-Tanskan alueella sijaitsevan Svendborgin kunnan keskustaajama. Vuoden 2012 alussa taajamassa oli 26 897 asukasta.

Svendborg on myös entinen kaupunki, mutta vuonna 1970 Tanskassa luovuttiin kaupunkikäsitteestä. Svendborgin satamakaupunki sijaitsee keskellä Tanskaa Fynin saarella. Svendborg on Odensen jälkeen Fynin toiseksi suurin ja Tanskan 25. suurin taajama.

## Historiaa
Svendborgin kaupunki saavutti 750 vuoden iän vuonna 2003. Vuonna 2000 kaupunkia laajempi Svendborgin kunta julistettiin Tanskassa vuoden kunnaksi. Kaupungin vanhin asuinrakennus, vuodelta 1560 peräisin oleva *Anne Hvides Gaard*, toimii nykyisin museona. Kaupungissa on myös vuoteen 1220 asti juuret omaava *Nikolainkirkko*. 

Svendborg on vanha kauppakaupunki, jonka historia ulottuu aina 1200-luvulle (mainittu *Swineburgina*) ja se oli myöhäiskeskiajalla Skandinavian pääkauppasatamia.

## Muuta
*Maailman suurin rahtilaivavarustamo ja Tanskan suurin yritys, A.P. Møller-Mærsk Gruppen -monialayhtiö on kotoisin Svendborgista.
*Svendborg on Tanskan merimieskoulutuksen keskus. Lisäksi siellä on myös kaupallista, sairaanhoitaja- sekä opettajakoulutusta.
*Turismi kasvattaa merkitystään Svendborgissa, muun muassa veneily ja purjehdus on suosittua.
*Museoita: kulttuurihistoriallinen museo, esihistoriallinen kokoelma, eläintieteellinen museo ja yksityinen leikkikalumuseo.
*Svendborg on Kuopion ystävyyskaupunki.

## Lähteet

## Aiheesta muualla

* Svendborgin kunnan kotisivut 
* Sydfyns Turistbureau
Ivan Denisovitšin päivä

**Ivan Denisovitšin päivä** () on Aleksandr Solženitsynin kirjoittama pienoisromaani. Teoksessa kuvataan erään vangin päivää neuvostoliittolaisella vankileirillä. *Ivan Denisovitšin päivä* oli ensimmäinen Solženitsynin julkaistu teos, ja se ilmestyi *[[Novyi mir]]* -kirjallisuuslehdessä (Новый мир) Neuvostoliiton ”suojasään” aikaan vuonna 1962. Teoksen arkaluontoisuuden vuoksi päätoimittaja Aleksandr Tvardovski kysyi luvan julkaisuun itse puoluejohtaja Hruštšovilta. *Ivan Denisovitšin päivä* ilmestyi suomeksi Markku Lahtelan käännöksenä vuonna 1963. Kirjan ilmestyminen sai välittömästi tunnustusta ja aiheutti poliittisen myrskyn niin Neuvostoliitossa kuin ulkomaillakin. 

## Romaanin synty
Romaani perustuu muistelmiin, jotka syntyivät Solženitsynin ollessa vankileirillä Kazakstanissa. Siellä kaikki kirjoitettu aineisto oli kielletty, joten kirjailija kehitti menetelmän, jonka avulla hän pystyi pitämään mielessään pitkiä kappaleita kertomuksesta. Nähtyään liettualaisilla katolisilla vangeilla rukousnauhoja, jotka oli tehty jauhetusta leivästä, hän pyysi heitä tekemään samanlaisia ketjuja itselleen, mutta sellaisia joissa oli enemmän helmiä. Hänen käsissään jokainen helmi vastasi katkelmaa, joita hän toisti itsekseen, kunnes pystyi sanomaan sen epäröimättä. Vasta sen jälkeen hän siirtyi seuraavaan helmeen. Solženitsyn kirjoitti myöhemmin, että vankileirikautensa lopussa hän pystyi muistamaan tällä tavalla 12&nbsp;000 riviä.

## Elokuvasovitus

Vuonna 1970 valmistui Solženitsynin kirjaan perustuva norjalais-englantilainen elokuvaversio *[[Ivan Denisovitshin päivä (elokuva)|Ivan Denisovitshin päivä]]*, jonka ohjasi viipurilaissyntyinen Casper Wrede.

Elokuvan ensi-iltaa suunniteltiin kaikkiin Pohjoismaiden pääkaupunkeihin muutamaa päivää ennen Nobelin kirjallisuuspalkinnon luovuttamista Solženitsynille. Kirjailija ei kuitenkaan tullut palkinnonjakotilaisuuteen, koska arveli Neuvostoliiton viranomaisten pakottavan hänet jäämään länsimaihin. Elokuva sai ensi-illan Ruotsissa 7. joulukuuta 1970.

## Lähteet

## Aiheesta muualla
*Romaanin teksti
Kettula

**Kettula** voi tarkoittaa seuraavia:

;Paikkoja:
* Kettula, kylä Iitissä.
* Kettula, kylä Juvalla.
* Kettula, kylä Kauhavalla.
* Kettula, kylä Suomusjärvellä Salossa

;Henkilöitä:
* Kalle Kettula (1929–2014), suomalainen koripalloilija ja pesäpalloilija
* Teemu Kettula (s. 1977), suomalainen näyttelijä, rakennus- ja viihdealan yrittäjä
* Teijo Kettula (s. 1958), suomalainen muusikko 

;Muut
* *[[Kettula (albumi)|Kettula]]*, Heikki Raineen albumi vuodelta 2017.
William Yiampoy

**William Oloonkishu Yiampoy** (s. 17. toukokuuta 1974 Emarti, Kenia) on kenialainen 800 metrin juoksija.

Yiampoy alkoi työskennellä Kenian poliisissa vuonna 1991. Hän aloitti juoksuharjoittelun 1996. Seuraavana vuonna hän sai ylennyksen presidentin henkivartioon, mikä häiritsi hänen juoksemistaan. Hän pääsi juoksemaan kunnolla 1999. Seuraavana vuonna hän kaatui Kenian olympiakarsinnoissa, mutta pääsi kilpailemaan Sydneyn olympialaisiin Patrick Konchellahin loukkaannuttua. Olympiakisoissa Yiampoy karsiutui välierissä. Vuonna 2001 hän voitti Kenian MM-karsinnan ajalla 1.44,24, mutta Edmontonin MM-kisoissa hän jäi neljänneksi ajalla 1.44,96. Myöhemmin samana vuonna hän voitti Hyvän tahdon kisat ja sijoittui neljänneksi GP-finaalissa. Yiampoy loukkaantui keväällä 2002, mutta voitti vielä samana vuonna hopeaa Afrikan-mestaruuskilpailuista.

Yiampoy ei osallistunut suuriin kilpailuihin vuonna 2003 kesäkuussa tapahtuneen loukkaantumisen takia. Seuraavana vuonna hän juoksi viidenneksi Budapestin sisäratojen MM-kisoissa, mutta ei selvinnyt Kenian joukkueeseen Ateenan olympialaisiin. Hän voitti samana vuonna Afrikan mestaruuden Brazzavillessä. Vuonna 2005 Yiampoy voitti Helsingin MM-kisoissa pronssia ajalla 1.44,55. Kauden lopussa  hän oli neljäs. Hän oli neljäs myös .

## Ennätykset
* 800 metrin juoksu: 1.42,91 (2002)
* 1 000 metrin juoksu: 2.14,41 (1999)
* 1 500 metrin juoksu: 3.34,12 (2001)

## Lähteet
PDO

**PDO** (*PHP Data Objects*) on PHP-ohjelmointikielen versiosta 5.1 asti käytössä oleva tietokantaohjelmointimalli, joka mahdollistaa erilaisten tietokantojen käyttämisen PHP-sovellusten tietojen tallentamisessa. 

PDO poikkeaa PHP:n ”perinteisestä”, jokaiselle tietokannalle erikseen toteutettuja funktioita käyttäen tapahtuvasta tietokantaohjelmoinnista tarjoamalla abstraktitason tietokantametodit, joiden avulla tietokantojen käsittely tapahtuu riippumatta siitä, mitä tietokantaa sovelluksessa käytetään. 

Käytännössä PDO on joukko luokkia, joiden ominaisuuksien ja metodien avulla tietokantojen käsittely tapahtuu. 

Lisäksi, joustavuutensa takia PDO voi periaatteessa käyttää hyväkseen mitä tahansa tietokantaa; riittää, että tietokannalle löytyy käyttöjärjestelmään sopiva PDO-ajuri. Tällä hetkellä PDO tukee ainakin seuraavia tietokantoja (mahd. versiot suluissa): 

* MySQL (3.x, 4.x)
* Microsoft SQL Server
* Oracle
* PostgreSQL
* SQLite (2, 3)
* IBM Informix
* Firebird/Interbase
* Muut, ODBC-yhteensopivat tietokannat

## Aiheesta muualla
* PDO-dokumentaatio PHP.NET-sivustolla
* PDO - hyvä tapa käsitellä tietokantoja
Helsingin hovioikeus

**Helsingin hovioikeus** () on Helsingissä toimiva hovioikeus. Helsingin hovioikeuspiiriin kuului keväällä 2020 kolme käräjäoikeutta: hovioikeuteen voidaan valittaa Helsingin, Länsi-Uudenmaan ja Itä-Uudenmaan käräjäoikeuksien ratkaisuista.&nbsp;Hovioikeus käsittelee lisäksi ensiasteena eräitä virkarikosasioita ja toimii ainoana muutoksenhakutuomioistuimena sotilasrikosasioissa ja asianajajien kurinpitoasioissa. Helsingin hovioikeus päättää myös elinkautiseen vankeusrangaistukseen tuomittujen vapauttamisesta ehdonalaiseen vapauteen.

Helsingin hovioikeuden henkilötyövuosien määrä oli vuonna 2020 noin 160. Annettuja ratkaisuja oli 2 616.

## Historia
Helsingin hovioikeus perustettiin vuonna 1952. Ennen hovioikeuden perustamista Helsingin raastuvanoikeuden ja ympäröivien tuomiokuntien kihlakunnanoikeuksien päätöksistä valitettiin Turun hovioikeuteen.

Hovioikeus aloitti toimintansa Kaivopuistossa ns. Marmoripalatsissa, ja muutti sieltä vuonna 1984 hovioikeus muutti Radanrakentajantielle Itä-Pasilaan. Marmoripalatsi oli sen jälkeen Työtuomioistuimen käytössä. Maaliskuussa 2008 valtioneuvosto päätti vuokrata Altia Oyj:n pääkonttorin tilat Helsingin Salmisaaressa hovioikeuden käyttöön vuodesta 2010 alkaen. Rakennus on Helsingin käräjäoikeuden naapurissa.

1. marraskuuta 2020 lähtien hovioikeuden presidenttinä on toiminut Asko Välimaa, joka siirtyi tehtävään korkeimman oikeuden jäsenen eli oikeusneuvoksen virasta. Hän korvasi eläkkeelle siirtyneen Mikko Könkkölän. Aiemmin hovioikeuden presidenttinä ovat toimineet muun muassa Lauri Melander, Olli Huopaniemi, Kaarlo Ståhlberg, Heikki Mälkki ja Yrjö Hakulinen.

Helsingin hovioikeuden jäseninä ovat toimineet muun muassa Jukka Kemppinen, Matti Kuusimäki, Lauri Lehtimaja, Jukka Lindstedt, Liisa Mansikkamäki,  Paavo Nikula, Tuomas Nurmi ja Kirsti Uusitalo. 

## Helsingin hovioikeuspiirin käräjäoikeudet

## Katso myös

* Turun hovioikeus
* Vaasan hovioikeus

## Lähteet

## Aiheesta muualla
*Helsingin hovioikeuden sivut
*Helsingin hovioikeuden julkaisemia ratkaisuja 
*
Pojat (elokuva)

**Pojat** on Mikko Niskasen ohjaama ja Paavo Rintalan samannimiseen romaaniin perustuva suomalainen elokuva, joka sai ensi-iltansa vuonna 1962. 

Elokuva sijoittuu jatkosodan ja Lapin sodan aikaiseen Oulun kaupunkiin. Toisessa pääosassa Jaken roolissa esiintyy ensimmäisessä elokuvaroolissaan nuori Vesa-Matti Loiri, joka sai roolistaan nuoren näyttelijän Jussi-kunniakirjan. Kauko Helovirta esittää saksalaista Fritz-setää, Liisa Nevalainen Jaken äitiä. Pienissä rooleissa näyttelevät muun muassa Olavi Ahonen pastorina ja Tapio Hämäläinen opettajana.

Aikalaiskritiikissä elokuvaan suhtauduttiin pääasiassa myönteisesti. Niskasen henkilöohjaus sai kiitosta, ja erityisesti nostettiin esiin Vesa-Matti Loirin roolisuoritus. Silloin,  kuten myöhemmässäkin kritiikissä elokuvan arvioidaan kuuluvan parhaisiin esikoisohjauksiin, ja se olisi näyttänyt suuntaa realistiselle kerronnalle, ellei SF olisi lopettanut toimintaansa. Loirin roolisuoritus saa edelleen kehut herkkänä esikoisosana, ja erityisesti huomiota kiinnitetään rooliin heittäytymiseen junan perässä juoksussa. Jatkosodan kotirintaman tuntoja kuvaavaa elokuvaa on luonnehdittu kaiken kaikkiaan sekä hauskaksi että raastavaksi.

## Näyttelijät

## Lähteet

## Aiheesta muualla
*
Jalkaväkirykmentin määrävahvuus

**Jalkaväkirykmentin määrävahvuus** jatkosodan alussa ei ollut enää tarkasti määritelty aseistuksen osalta. Määrävahvuuksista siirryttiin jossainmäärin ns. jakovahvuus-käytäntöön, jossa osa aseistuksesta vaihteli rykmentistä toiseen. Pääsääntönä voinee pitää, että ns. varusmiesrykmentit (jotka olivat osa välirauhanajan armeijaa ts. numeroilla 1-13 varustetut rykmentit) olivat paremmin varustettuja kuin reserviläisistä kootut rykmentit.

## Vahvuuksia vuonna 1941

*Henkilöstöä: 3&nbsp;616 (119 u + 543 au + 2&nbsp;954 m)
*Kiväärejä: noin 2&nbsp;500
*Konekiväärejä: 36
*Konepistooleja: noin 200-400
*Pikakiväärejä: 144
*Panssarintorjuntakiväärejä: 30
*Panssarintorjuntatykkejä: 6
*Kranaatinheittimiä: 12
*Moottoriajoneuvoja: 11 (autoja 9 + 2 m-pyörää)
*Hevosia: 415

## Yksiköt

Jatkosodan alussa jalkaväkidivisioonan yksiköiden numerointi noudatti talvisodan aikaista numerointia, mutta asemasodan aikana siirryttiin numeroinnissa ns. juoksevaan numerointiin.

*Komentaja + esikunta
*Esikuntakomppania
*I pataljoona = I/JR X (1&nbsp;022 miestä)
**1. komppania (1./JR X, 205 miestä)
**2. komppania (2./JR X)
**3. komppania (3./JR X)
**1. konekiväärikomppania (1.KKK/JR X, 197 miestä ja 12 konekivääriä)
**I kranaatinheitinjoukkue (I Krh.J/JR X, 64 miestä ja 3 kpl 81&nbsp;mm:n tai 82&nbsp;mm:n kranaatinheitintä)
*II pataljoona
**4. komppania (4./JR X)
**5. komppania (5./JR X)
**6. komppania (6./JR X)
**2. konekiväärikomppania (2.KKK/JR X)
**II kranaatinheitinjoukkue (II Krh.J/JR X)
*III pataljoona
**7. komppania (7./JR X
**8. komppania (8./JR X
**9. komppania (9./JR X
**3. KKK/JR X
**III kranaatinheitinjoukkue (III Krh.J/JR X)
*Kranaatinheitinkomppania (numeroitu 13. komppaniaksi, 13.K/JR X)
**6 kpl 120&nbsp;mm:n kranaatinheitintä
*(Panssarintorjunta)tykkikomppania (numeroitu 14. komppaniaksi, 14.K/JR X)
**6 panssarintorjuntatykkiä (yleisimmin 37 tai 45&nbsp;mm:n kalusto)
*Rykmentin kolonna

## Katso myös
*Suomalaisen divisioonan määrävahvuus (jatkosota)
*Divisioonan määrävahvuus (talvisota)
*Jalkaväkirykmentin määrävahvuus (talvisota)

## Lähteet
*
*Etelä-Suomen Kustannus OY 1975: 2.Divisioonan historiikki / 
*Ari Raunio ja Juri Kilin / W+G 2005: Sodan taisteluja 2 - jatkosota /
MC Ren

**Lorenzo Jerald Patterson** (s. 16. kesäkuuta 1969), paremmin tunnettu taiteilijanimellään **MC Ren**, on yhdysvaltalainen rap-muusikko. Hän oli N.W.A.-yhtyeen jäsen, jonka hajottua hän siirtyi soolouralle.  

## Varhaiset vuodet
Lorenzo Patterson syntyi Comptonissa Kaliforniassa, jossa hän varttui vanhempiensa, siskonsa ja kahden veljensä kanssa. Nuoruudessaan hän liittyi lyhytaikaisesti Kelly Park Compton Crips -katujengiin ja hankki rahaa välittämällä huumeita, mutta ystävänsä Chipin taloon suoritetun ratsian jälkeen Patterson jätti rikokset ja päätti keskittyä musiikin tekoon. High schoolia käydessään hän ja Chip perustivat rap-yhtyeen Awesome Crew 2 ja he esiintyivät juhlissa ja yökerhoissa.
## Ura
1980-luvun loppupuolella Patterson liittyi Eazy-E:n Ruthless Records -levy-yhtiöön ja tuli osaksi N.W.A.-yhtyettä. Gangsta rap-musiikkia tehnyt yhtye julkaisi kaksi studioalbumia: *[[Straight Outta Compton]]* vuonna 1988 ja *[[Efil4zaggin|efiL4zaggiN]]* vuonna 1991. Toisen albumin julkaisun jälkeen N.W.A. hajosi ja Patterson siirtyi soolouralle.

Vuonna 1992 Patterson julkaisi EP:n *[[Kizz My Black Azz]]*, joka menestyi hyvin. Hän julkaisi Ruthless Recordsin kautta vielä kolme albumia: *[[Shock of the Hour]]* (1993), *[[The Villain in Black]]* (1996) ja *[[Ruthless for Life]]* (1998).

Seuraavan vuosikymmenen aikana Patterson teki yhteistyötä muun muassa The D.O.C.:n ja Public Enemyn kanssa ja julkaisi neljännen albuminsa *[[Renincarnated]]* vuonna 2009 perustamansa levy-yhtiön Villain Entertainmentin kautta.

Vuonna 2022 Patterson julkaisi EP-levyn *Osiris*.

## Henkilökohtainen elämä
Vuonna 1993 ilmestyneen *[[Shock of the Hour]]* -albumin myötä tuli yleisön tietoisuuteen, että Patterson on kääntynyt islamin uskoon. Tämä tulee selvästi ilmi levyn kansitaiteista sekä kansilehtisen teksteistä. Vuonna 1995 Patterson erosi Nation of Islamista, mutta on edelleen muslimi.

## Populaarikulttuurissa
Vuonna 2015 julkaistiin *[[Straight Outta Compton (elokuva)|Straight Outta Compton]]* -elokuva, joka kertoo N.W.A. -yhtyeestä. Elokuvassa Aldis Hodge esitti Pattersonia.

## Diskografia

### Soolo
* ''Kizz My Black Azz'' (1992, Ruthless)
* ''Shock of the Hour'' (1993, Ruthless)
* ''The Villain in Black'' (1996, Ruthless)
* ''Ruthless for Life'' (1998, Ruthless)
* *[[RenIncarnated]]* (2009, Villain Entertainment)
* *Osiris* (2022, Boomdocz Productions)

### N.W.A.:n kanssa
* N.W.A. and the Posse (1987, Macola)
* Straight Outta Compton (1988, Ruthless)
* 100 Miles and Runnin’ (1990, Ruthless)
* Efil4zaggin (1991, Ruthless)

## Lähteet

## Aiheesta muualla
* Virallinen kotisivu 
* Haastattelu Rapstation.comissa 
* Parisin haastattelu